بقلم الشاعر اللبناني
يوسف الدباك جعجع
انا انسان عايش عا مزاجي
الغيم عبايتي والشمس تاجي
عليي ضيقة حدود المجرة
وسياج الكون اضيق من سياجي
نسجت الليل بدلة للمسرة
بزواجي لبستها وزاد ابتهاجي
وقمر نيسان صغتو متل درة
ولبستو باصبعي محبس زواجي
غلاف الجو صريتو بصرة
وتا احصر ارض زادت انزعاجي
رجعت صريتها بصرة مصرة
بخششها لشخص يكون لاجي
شمس البالاعالي نويت مرة
احجب وجها بشحطار صاجي
تا اطفي نورها وبايد حرة
ضوي الكون بفتيلة سراجي
وتا ما النسر بجناحو المبرة
سراجي يعتم ببرجو العاجي
يما بحبسو جوات جرة
يا ببدل جانحو بجانح دجاجي
الكواكب متل ليمون البوصرة
بعصرها بكفي وبالزجاجي
بقطرها متل دمعات مرة
تا اسقي زومها لدهر السقاني
زوم العلقم وما قال حاجي